Hilda Adefarasin

Hilda Adefarasin(Ko'oro 9, 1925 - Gunfuko2023) Yuun de la Nigeria pɔgesi vom wara tuntuna se'em n yuun de National Council of Women's Societies (NCWS). A yuun basɛ imma'asum tuuma la mɛ 1969 puan ti a ta'am tum NCWS tuuma la suŋa. 1987 yuunɛ puan, eŋa n yuun de tigere la ligebiŋera gee ti 1987 ti a yuun dɛna zuudaana.

Pɔsega Vom

Wilford la Ethel  Petgrave n yuun dɔgɛ Hilda Adefarasin 1925https://books.google.com/books?id=j41tAAAAMAAJ yuunɛ puan. Jamaica tiŋa puan ti ba yuun dɔgɛ a sɔ ti a me yuun tuna Nigeria Railways n boi Lagos la. Ba me yuun dɔgɛ a ma(née Ambleston) la Antiguahttp://www.thenationonlineng.net/archive2/tblnews_Detail.php?id=8957. Adefarasin yuun la CMS Girl's School n boi Lagos (pugeto sukuu). A me yuun kiŋɛ la Achimota College, Ghana. 1945 puan a lebege 'pupil-midwife'  Massey Street Hospitalhttps://web.archive.org/web/20210822115454/http://www.notablenigerians.com/?p=4129 amaa 1948, a kiŋɛ la England ti ba yuun nyɛ ti ta'am dɛna imma'asum tuntuna ti a yuun lebege imma'asum tuntuna 1951 yuun puan, 1960 puan a yuun de la se'em n pa'asɛ nɛresɛba n yuun pi'ilum Professional Association of Trained Nurses of Nigeria ti la yuun ka yue ti a pa'asɛ National Council of women's Societies zɛ'ɛta bɔ'ɔra imma'asum tuntuneba. 1971 yuunɛ la puan eŋa n yuun de tigere la ligebiŋera tara bala ta paɛ 1980. 1984 puan , Adefarasin yuun soe la Justice Nzeako na'arɛ yuun NCWS zuudãana. A loore la yuun de la sɛla n basɛ mɛ ti pɔgesi'a n kiŋɛ sukuu kãra me yuun nyɛta yɔ'ɔ ta'am lebegera NCWS la zutuduma ti. Adefarasin yuun bisɛ ti tigere la zi'an ti pɔgesi buuri buuri n tari putira to'oto'ore lagesa digesa yɛm la puti'ira bɔ'ɔra taaba ti la suŋera ti timmaalegɔ kina na. A saŋa la puan ti tigere la yuun basɛ ti sɛla ti ba yi'ira ti Expanded Programme on Immunization la zisɛka ti dɔgeta wan bisera pugeto basi'a ti yi'ira ti vesico vaginal fistula yuun tole nɛŋa. 
Amiŋa vom
Adefarasin yuun ele la Hon Justice Adetunji Adefarasin. A kɔma de la Wale Adefarasin, Adebola Adefarasin, Yinka Ogundipe, Michael Adeyemi Adefarasin la Paul Adefarasin. A yuun di a yuumpiwɛi dɔgum daarɛ la Tigerɛ nambua dabesa pia ayima, 2015https://www.thetrentonline.com/photos-pastor-adeboye-officiates-pastor-paul-adefarasins-mothers-90th-birthday-thanksgiving-service/ yuunɛ puan.

Adefarasin yuun ki la Gunfuko 5, 2023https://independent.ng/just-in-pastor-paul-mourns-passing-of-98yr-old-mum-hilda-adefarasin/ a yuuma piwɛi la aniihttps://independent.ng/just-in-pastor-paul-mourns-passing-of-98yr-old-mum-hilda-adefarasin/ puan n yuun bala.

Viisegɔ Lɔgerɔ